बहुत देर से दर पे बैठे हैं मोहन बहुत देर कर दी आते आते...
श्रीराम चरित प्रचार मंडल के तत्वावधान में रविवार रात को नई मंडी रामलीला ग्राउंड के पास श्रीराम चरित मानस अखंड पाठ का आयोजन किया गया। पाठ शनिवार रात 8 बजे से रविवार रात 9 बजे तक किया गया।
कार्यक्रम की अध्यक्षता मंडल के प्रधान ओमप्रकाश मित्तल ने की। शनिवार सायं 7 बजे पंडित महेश कौशिक ने मुख्य यजमान रेणुका अरविंद गर्ग, शकुंतला सागर मल नांगल दर्गू परिवार से विधिविधान से पूजा अर्चना करवाकर भगवान राम की ज्योत प्रज्ज्वलित कराई। सियाराम पंसारी ने-राजतिलक की हो गई तैयारी जाओ बजरंगी दरबार में, राकेश कौशिक ने मंगल भवन अमंगल हारी वंदना सुनाकर कार्यक्रम का शुभारंभ किया। भजनों में दर्शना शर्मा ने तेरे पूजन को भगवन बना है मंदिर आलीशान, रामभक्त गर्ग ने तेरे चरणों की धूल जो मिल जाए, अंकित छक्कड़ ने बहुत देर से दर पे बैठे हैं मोहन बहुत देर कर दी आते आते, रामानंद शर्मा ने छोरा नंद का हमें तो जोगनिया बना गया रे, खेम चन्द सोनी ने हरे रामा हरे रामा राम राम हरे हरे, कमल मित्तल ने जय हो जय हो बजरंगबली कलयुग में आना गजब हो गया, विजय हल्दिया ने राम गुण गाया नहीं आखिर किया तो क्या किया भजन सुनाकर कार्यक्रम में समा बांधा। इनके अलावा चेतन जिंदल, शाहिद, सीताराम, विजय जिंदल, लीलाराम बंसल बजरंग शर्राफ, बदरी, विपिन ,संजय, अमर चन्द, सोहन लाल, लाला सत्यनरायण गुप्ता मदन लाल सोनी, रामेश्वर दयाल आदि ने आरती करवाकर प्रसाद वितरण किया।
नारनौल. रामलीलाग्राउंड के पास राम चरित मानस का पाठ करते श्रद्धालु।
hin_Deva awa_Deva hin_Deva awa_Deva